**III. OBRAZLOŽENJE UZ DRUGE IZMJENE I DOPUNE PRORAČUNA ISTARSKE**

**ŽUPANIJE ZA 2023. GODINU**

Članak 4.

1. **OBRAZLOŽENJE OPĆEG DIJELA DRUGIH IZMJENA I DOPUNA PRORAČUNA**

Prijedlog Drugih Izmjena i dopuna proračuna Istarske županije za 2023. godinu iznosi 286.100.000,00 eura odnosno za 18.240.000,00 eura više u odnosu na Prve izmjene i dopune Proračuna Istarske županije za 2023.g.

**Tablica 1- Rekapitulacija Drugih izmjena i dopuna proračuna Istarske županije 2023.g.**

|  |  |  |  |
| --- | --- | --- | --- |
| OPIS | PRORAČUN 2023 | RAZLIKA | NOVI PLAN 2023 |
| UKUPNI PRIHODI | 242.057.718,63 | 22.773.413,53 | 264.831.132,16 |
| VIŠAK PRETHODNIH GODINA | 17.316.981,37 | - 1.245.985,53 | 16.070.995,84 |
| PRIMICI OD FINANCIJSKE IMOVINE I ZADUŽIVANJA | 8.485.300,00 | - 3.287.428,00 | 5.197.872,00 |
| **UKUPNO RASPOLOŽIVA SREDSTVA** | **267.860.000,00** | **18.240.000,00** | **286.100.000,00** |
| UKUPNI RASHODI | 257.141.624,26 | 18.182.550,00 | 275.324.174,26 |
| IZDACI ZA FINANCIJSKU IMOVINU I OTPLATU ZAJMOVA | 10.718.375,74 | 57.450,00 | 10.775.825,74 |
| **UKUPNO RASPOREĐENA SREDSTVA** | **267.860.000,00** | **18.240.000,00** | **286.100.000,00** |

Osnovne značajke Drugih izmjena i dopuna proračuna Istarske županije za 2023. godinu jesu usklađenje povećane naplate poreza na dohodak te usklađenja programa, aktivnosti i projekata sa procjenom ostvarenja prihoda kako kod proračunskih korisnika tako i kod Istarske županije. U drugim izmjenama i dopunama proračuna osiguravaju se dodatna sredstva za povećanje plaće radi usklađenja sa kolektivnim ugovorima (kod zdravstvenih ustanova, domova za starije osobe i ustanova u školstvu) koja se pretežno financiraju iz Hrvatskog zavoda za zdravstveno osiguranje, a jednim djelom i iz nenamjenskih sredstava Istarske županije (domovi za starije osobe i Specijalna bolnica za ortopediju i rehabilitaciju “Martin Horvat” Rovinj). Smanjena su sredstva za investicije u građevinskom sektoru kod Specijalne bolnice Rovinj s obzirom da će se navedeno odvijati u 2024. godini.

U prihodima se kod djela prihoda od županije usklađuju iznosi planirani za porez na dohodak obzirom da je ostvareno više prihoda nego što je bilo planirano prvim izmjenama i dopunama. Naplata tijekom 2023. godine je za 30% veća u odnosu na prethodnu godinu te se iznos planiranih sredstava od istoga u drugim izmjenama i dopunama povećava za 8.378.100,00 eura od čega se 2.314.500,00 eura odnosi na udio decentralizacije, a 6.063.600,00 eura na nenamjenski dio.

Usklađuje se i naplata prihoda od europskih projekata odnosno smanjuju se planirana sredstva iz razloga što se naplata prihoda očekuje tijekom sljedeće godine, ne u 2023. kako je prvotno bilo planirano. Navedeno se odnosi na projekt FIRESPILL kod kojeg se planirani iznos prihoda smanjuje za oko 750.000,00 eura, kod projekta ARGOS za 159.500,00 eura te je smanjen plan za projekt Dobra energija za oko 871.500,00 eura iz izvora Fonda – EGP jer također neće biti naplaćen sukladno prvom planu do kraja 2023. godine već se iznos prebacuje za 2024. iz razloga što su ostali partneri projekta tek krajem ove godine prijavili Fondu svoje Zahtjeve za nadoknadom sredstava te će im sredstva po istima biti isplaćena u 2024. godini. Za projekt TAKE IT SLOW je naplaćeno je 107.556,22 eura u 2023. iako je prvi plan bio da će uplata biti u 2024.

Isto tako, ovim Izmjenama i dopunama izvršeno je i usklađenje prihoda od poreza na cestovna motorna vozila, prihoda od Ministarstva obrazovanja za financiranje prijevoza učenika srednjih škola, prihoda od pomoći za namjenske projekte, prihodi od kamata na oročene depozite, županijske upravne pristojbe, te prihode za sanaciju onečišćenja morskog okoliša Općine Ližnjan.

Kod proračunskih korisnika se usklađuju sve vrste prihoda. U najvećem opsegu se usklađuju prihodi od HZZO za redovno financiranje djelatnosti zdravstvenih ustanova, prihodi iz drugih proračuna, vlastiti prihodi, odnosno prihodi od prodaje roba i pružanja usluga, te primici po primljenim kreditima. Usklađuju se i prihodi od europskih projekata.

Planira se smanjenje zaduživanja kod Specijalne bolnice za ortopediju i rehabilitaciju Martin Horvat Rovinj iz razloga što se renoviranje zgrade u kojoj će se urediti Dječji odjel, te provođenje projekta Projekt Sea for Heritage Energy Transition planira u 2024.g.

U ovim izmjenama i dopunama usklađeni su manjkovi i viškovi proračunskih korisnika. Ukupni višak planiran ovim izmjenama iznosi 16.070.995,84 eura, odnosno 1.245.985,53 eura manji u odnosu na prethodni plan. Višak Istarske županije ostao je isti te iznosi 12.804.125,43 eura, dok višak proračunskih korisnika sada iznosi 3.266.870,41 euro.

U tablici u nastavku daje se pregled plana po glavnim skupinama. Od ukupnog novog plana od 286.100.000,00 eura, na Istarsku županiju otpada 30,6% prihoda ili 87.554.622,94 eura, a rashoda 23% ili 65.913.898,93 eura. Financijski planovi proračunskih korisnika u proračunu iskazuju 69,4% prihoda i 77% rashoda. Iz prihoda Istarske županije financiraju se korisnici u ukupnom iznosu od 19,9 mil.eura, iz izvora financiranja decentralizirana sredstva, nenamjenska sredstva Istarske županije, namjenska sredstva i prihodi od eu fondova.

**Tablica 2 - Novi plan iskazan za Istarsku županiju i za proračunske korisnike**

|  |  |  |  |
| --- | --- | --- | --- |
| OPIS | NOVI PLAN 2023 | ISTARSKA ŽUPANIJA | PRORAČUNSKI KORISNICI |
| UKUPNI PRIHODI | 264.831.132,16 | 70.552.625,51 | 194.278.506,65 |
| VIŠAK PRETHODNIH GODINA | 16.070.995,84 | 12.804.125,43 | 3.266.870,41 |
| PRIMICI OD FINANCIJSKE IMOVINE I ZADUŽIVANJA | 5.197.872,00 | 4.197.872,00 | 1.000.000,00 |
| **UKUPNO RASPOLOŽIVA SREDSTVA** | **286.100.000,00** | **87.554.622,94** | **198.545.377,06** |
| UKUPNI RASHODI | 275.324.174,26 | 61.707.259,66 | 213.616.914,60 |
| IZDACI ZA FINANCIJSKU IMOVINU I OTPLATU ZAJMOVA | 10.775.825,74 | 4.206.639,27 | 6.569.186,47 |
| **UKUPNO RASPOREĐENA SREDSTVA** | **286.100.000,00** | **65.913.898,93** | **220.186.101,07** |
| **RAZLIKA** | **0,00** | **21.640.724,01** | **-21.640.724,01** |
| decentralizirana sredstva |  |  | *10.110.562,21* |
| nenamjenska sredstva |  |  | *10.350.627,85* |
| eu fondovi za projekte |  |  | *1.057.685,48* |
| namjenski prihodi |  |  | 121.848,47 |

U slijedećim tablicama prikazani su prihodi, primici, prenesena neutrošena sredstva, pa rashodi i izdaci. Iskazane su vrijednosti proračuna, vrijednosti po Izmjenama i dopunama proračuna te razlika. Novi plan je dodatno raspoređen za Istarsku županiju i za proračunske korisnike.

**Tablica 3 - Prihodi, primici, prenesena sredstva - razlika po korisniku**

|  |  |  |  |  |  |  |
| --- | --- | --- | --- | --- | --- | --- |
| RAČUN | OPIS | PLAN | RAZLIKA | NOVI PLAN | OD TOGA  ŽUPANIJA | OD TOGA PRORAČUNSKI KORISNICI |
| **6** | **PRIHODI POSLOVANJA** | **241.974.123,19** | **22.773.943,82** | **264.748.067,01** | **70.487.525,51** | **194.260.541,50** |
| 61 | PRIHODI OD POREZA | 25.796.687,00 | 8.630.413,00 | 34.427.100,00 | 34.427.100,00 |  |
| 63 | POMOĆI IZ INOZEM. I OD SUBJEKATA UNUTAR OPĆEG PRORAČUNA | 109.615.038,54 | 1.499.976,39 | 111.115.014,93 | 27.926.850,81 | 83.188.164,12 |
| 64 | PRIHODI OD IMOVINE | 2.691.332,07 | 111.117,63 | 2.802.449,70 | 2.777.151,53 | 25.298,17 |
| 65 | PRIH.OD UPRAVN.I ADMIN.PRISTOJBI I PR.PO POSEB.PROPIS.I NAKN | 14.027.570,14 | 1.449.069,99 | 15.476.640,13 | 683.062,31 | 14.793.577,82 |
| 66 | PRIHODI OD PRODAJE PROIZV.I ROBE TE PRUŽ.USL.I PRIH.OD DONAC | 16.809.623,83 | 1.232.921,72 | 18.042.545,55 | 3.568.088,90 | 14.474.456,65 |
| 67 | PRIHODI IZ NADLEŽ.PRORAČUNA I OD HZZO-a TEMELJ.UGOVOR.OBVEZA | 72.000.427,82 | 8.622.289,69 | 80.622.717,51 | 0,00 | 80.622.717,51 |
| 68 | KAZNE, UPRAVNE MJERE I OSTALI PRIHODI | 1.033.443,79 | 1.228.155,40 | 2.261.599,19 | 1.105.271,96 | 1.156.327,23 |
| **7** | **PRIHODI OD PRODAJE NEFINANCIJSKE IMOVINE** | **83.595,44** | **- 530,29** | **83.065,15** | **65.100,00** | **17.965,15** |
| 71 | PRIHODI OD PRODAJE NEPROIZVEDENE DUGOTRAJNE IMOVINE | 61.100,00 | 4.000,00 | 65.100,00 | 65.100,00 | 17.965,15 |
| 72 | PRIHODI OD PRODAJE PROIZVEDENE DUGOTRAJNE IMOVINE | 22.495,44 | - 4.530,29 | 17.965,15 | 0,00 | 0,00 |
| **8** | **PRIMICI OD FINANCIJSKE IMOVINE I ZADUŽIVANJA** | **8.485.300,00** | **- 3.287.428,00** | **5.197.872,00** | **4.197.872,00** | **1.000.000,00** |
| 81 | PRIMLJENI POVRATI GLAVNICA DANIH ZAJMOVA I DEPOZITA | 1.988.100,00 | - 700,00 | 1.987.400,00 | 1.987.400,00 | 0,00 |
| 83 | PRIMICI OD PRODAJE DIONICA I UDJELA U GLAVNICI | 17.200,00 | 13.272,00 | 30.472,00 | 30.472,00 | 0,00 |
| 84 | PRIMICI OD ZADUŽIVANJA | 6.480.000,00 | - 3.300.000,00 | 3.180.000,00 | 2.180.000,00 | 1.000.000,00 |
|  | **VIŠAK / MANJAK PRETHODNE GODINE** | **17.316.981,37** | **- 1.245.985,53** | **16.070.995,84** | **12.804.125,43** | **3.266.870,41** |
| **SVEUKUPNO** | | **267.860.000,00** | **18.240.000,00** | **286.100.000,00** | **87.554.622,94** | **198.545.377,06** |

**Tablica 4 - Rashodi i izdaci - razlika po korisniku**

|  |  |  |  |  |  |  |
| --- | --- | --- | --- | --- | --- | --- |
| RAČUN | OPIS | PLAN | RAZLIKA | NOVI PLAN | OD TOGA  ŽUPANIJA | OD TOGA PRORAČUNSKI KORISNICI |
| **3** | **RASHODI POSLOVANJA** | **216.023.842,16** | **22.875.667,39** | **238.899.509,55** | **36.340.506,08** | **202.559.003,47** |
| 31 | RASHODI ZA ZAPOSLENE | 122.083.311,12 | 8.106.262,03 | 130.189.573,15 | 9.242.388,79 | 120.947.184,36 |
| 32 | MATERIJALNI RASHODI | 72.222.077,69 | 14.215.320,57 | 86.437.398,26 | 14.934.348,27 | 71.503.049,99 |
| 34 | FINANCIJSKI RASHODI | 3.097.337,21 | 146.325,93 | 3.243.663,14 | 422.371,70 | 2.821.291,44 |
| 35 | SUBVENCIJE | 2.365.123,35 | - 88.416,26 | 2.276.707,09 | 1.678.101,50 | 598.605,59 |
| 36 | POMOĆI DANE U INOZEMSTVO I UNUTAR OPĆE DRŽAVE | 7.147.055,31 | - 358.599,17 | 6.788.456,14 | 2.652.219,59 | 4.136.236,55 |
| 37 | NAKN.GRAĐ.,KUĆANSTVIMA NA TEMELJ.OSIGURANJA I DR.NAKNADE | 4.448.691,01 | 863.785,21 | 5.312.476,22 | 2.863.746,48 | 2.448.729,74 |
| 38 | OSTALI RASHODI | 4.660.246,47 | -9.010,08 | 4.651.235,55 | 4.547.329,75 | 103.905,80 |
| **4** | **RASHODI ZA NABAVU NEFINANCIJSKE IMOVINE** | **41.117.782,10** | **- 4.693.117,39** | **36.424.664,71** | **25.366.753,58** | **11.057.911,13** |
| 41 | RASHODI ZA NABAVU NEPROIZVED.DUGOTRAJNE IMOVINE | 1.324.029,25 | 15.330,83 | 1.339.360,08 | 571.747,18 | 767.612,90 |
| 42 | RASHODI ZA NABAVU PROIZVEDENE DUGOTRAJNE IMOVINE | 12.361.567,67 | - 403.356,36 | 11.958.211,31 | 3.458.261,57 | 8.499.949,74 |
| 45 | RASHODI ZA DODATNA ULAGANJA NA NEFINANC.IMOVINI | 27.432.185,18 | - 4.305.091,86 | 23.127.093,32 | 21.336.744,83 | 1.790.348,49 |
| **5** | **IZDACI ZA FINANCIJSKU IMOVINU I OTPLATE ZAJMOVA** | **10.718.375,74** | **57.450,00** | **10.775.825,74** | **4.206.639,27** | **6.569.186,47** |
| 51 | IZDACI ZA DANE ZAJMOVE I DEPOZITE | 2.782.096,87 | 57.000,00 | 2.839.096,87 | 2.839.096,87 | 0,00 |
| 53 | IZDACI ZA DIONICE I UDJELE U GLAVNICI | 135,68 | 0,00 | 135,68 | 135,68 | 0,00 |
| 54 | IZDACI ZA OTPLATE GLAVNICA PRIMLJENIH KREDITA I ZAJMOVA | 7.936.143,19 | 450,00 | 7.936.593,19 | 1.367.406,72 | 6.569.186,47 |
| **SVEUKUPNO** |  | **267.860.000,00** | **18.240.000,00** | **286.100.000,00** | **65.913.898,93** | **220.186.101,07** |

1. **OBRAZLOŽENJE POSEBNOG DIJELA DRUGIH IZMJENA I DOPUNA PRORAČUNA**

U ovim izmjenama i dopunama najvećim dijelom izvršilo se usklađenje planskih vrijednosti s stvarnim troškovima. Značajnije promjene imali su sljedeći odjeli čije obrazloženje dajemo u nastavku.

**Razdjel 002 – Upravni odjel za prostorno uređenje i gradnju**

Unutar odjela smanjena su sredstva za Ulaganje u zgrade Istarske županije, odnosno izvršilo se usklađivanje planskih sredstava sa stvarnim troškom izrade cost benefit analize ulaganja u izgradnju nove upravne zgrade u Puli.

**Razdjel 004 – Upravni odjel za održivi razvoj**

Na aktivnosti Saniranje ekološke katastrofe u Ližnjanu osigurana su sredstva za namirenje troškova sanacije onečišćenja morskog okoliša Općine Ližnjan.

**Razdjel 005 – Upravni odjel za turizam**

Ovim izmjenama i dopunama povećana su sredstva za projekt Parenzana. Radi geomehaničkog istraživanja tunela Završje I, pokazala se potreba za 2. fazom istražnih radova i izradom projekta sanacije tunela te su pokrenute dvije prioritetne aktivnosti poput zamjene starih smjerokaza i tabli te nadogradnje sustava brojača korisnika.

**Razdjel 006 – Upravni odjel za kulturu i zavičajnost**

Unutar odjela izvršile su se sljedeće korekcije:

**A100004 - Troškovi sudjelovanja u međunarodnim projektima** povećana su sredstva za 10.500,00 € čime će se financirati prijevodi slikovnice Čarobna Istra te izrada animiranog filma na temu Čarobna Istra nastale u okviru projekta Take it slow, izložba u Rovinju, animirani film Čarobna Istre, izložba u Puli, autorski honorari, tisak kataloga i promocija

**A100012 - Troškovi obilježavanja 30. godina osnutka Istarske županije - Regione Istriana** - program tromjesečnog (rujan, listopad, studeni), obilježavanja sastoji se od izložbi i koncerata te edukativnih i sportskih sadržaja koji će se događati u svim radovima na području Istarske županije. Povećanim sredstvima od 18.000,00 € financirati će se bilboardi koji će se postavljati po cijeloj Istarskoj županije, medijsko praćenje, troškovi panela te autorski honorari glazbenika u sklopu koncerta “30 glazbenika za 30 godina Istarske županije”.

**A270101 - Kulturni programi - javne potrebe** sredstva za provedbu aktivnosti povećana su za 1.800,00 eura i biti će usklađena sa drugim izmjenama i dopunama Odluke o dodjeli financijskih sredstava za financiranje javnih potreba u kulturi Istarske županije u 2023. godini.

**A270103 - Ostali kulturni programi** sredstva za provedbu aktivnosti povećana su za 10.000,00 eura i biti će usklađena sa drugim izmjenama i dopunama Odluke o dodjeli financijskih sredstava za financiranje javnih potreba u kulturi Istarske županije u 2023. godini

**A270201 - Kulturne institucije** sredstva su se smanjila odnosno preraspodjelila na A270212 - Ostali programi u kulturi, zbog iznimno velikog broja zahtjeva prijavljenih na Javni poziv za dodjelu dodatnih financijskih potpora za projekte/programe iz područja kulture u 2023. godini

**A270207 – Zavičajna nastava** sredstva su sesmanjila, odnosno preraspodjelila na A270212 - Ostali programi u kulturi, zbog iznimno velikog broja zahtjeva prijavljenih na Javni poziv za dodjelu dodatnih financijskih potpora za projekte/programe iz područja kulture u 2023. godini

**A270210 - Obilježavanje značajnih obljetnica** sredstva su se smanjila te su se preraspodjelila na A270212 - Ostali programi u kulturi, zbog iznimno velikog broja zahtjeva prijavljenih na Javni poziv za dodjelu dodatnih financijskih potpora za projekte/programe iz područja kulture u 2023. godini.

**A270212 - Ostali programi u kulturi -** Zbog iznimno velikog broja zahtjeva prijavljenih na Javni poziv za dodjelu dodatnih financijskih potpora za projekte/programe iz područja kulture u 2023. godini / povećala su se sredstva temeljem objavljenog Javnog poziva

**K800403 - Izrada projektne dokumentacije za obnovu spomeničke baštine –**sredstva su planirana sukladno provedenim postupkom jednostavne nabave vezano za izradu projektne dokumentacije Rekonstrukcije rodne kuće biskupa Jurja Dobrile u selu Veli Ježenj kraj Pazina, te projektne dokumentacije Kuće orgulja u Sv. Lovreču Pazenatičkom – Casa dei organi.

Kod **Muzeja suvremene umjetnosti Istre - K280104 - Kapitalna ulaganja u zgrade**

povećana su sredstava za dokumentaciju za projekt obnove zgrade Muzeja suvremene umjetnosti Istre.

**Razdjel 008 - Upravni odjel za zdravstvo i socijalnu skrb**

**Domovi za starije osobe** kojima je osnivač IŽ (Novigrad, A.Štiglić Pula, Raša i „D. Peroglis“ Rovinj) unutar aktivnosti A610129 Sufinanciranje redovne djelatnosti odobrena su dodatna sredstva za sufinanciranje povećanih rashoda za zaposlene zbog povećanja osnovice plaće, uvećanje regresa, božićnice te dodatka na plaće. Iako su povećane cijene odnosno participacije korisnika za usluge početkom ove godine, zbog povećanja potrošačkih cijena te povećanja osnovice plaće i drugih materijalnih prava, ustanove imaju velike poteškoće sa likvidnošću i redovno se obraćaju sa zahtjevom za dodatnim sredstvima. Visina sredstava za decentralizirane funkcije, neovisno o uvećanim pravima odobrenim od Vlade RH, ostala su na razini 2022. godine, a na upućeni zahtjev za povećanjem sredstava za decentralizirane funkcije, odgovoreno je da su sredstva planirana sukladno uputi Ministarstva financija – na razni 2022. godini i da se ne može udovoljiti zahtjevima Županije.

Dodatna sredstva osigurana su za podmirenje rashoda poslovanja Doma za starije osobe A.Štiglić koji zbog radova na dogradnji i poslovanja na više lokacija ima smanjene vlastite prihode.

Kod **Opće bolnice** Pula povećan je iznos obveze za otplatu kredita uslijed povećanja EURIBOR-a (K421001 Otplata kredita).

Kod **Bolnice za ortopediju i rehabilitaciju „Martin Horvat“ Rovinj** osigurana su dodatna sredstva za financiranje rashoda za zaposlene zbog povećanja osnovice za plaću, obveze isplate privremenog dodatka na plaću i ostalih materijalnih prava koja su usvojena od strane Vlade i sindikata (A650401 – Bolnica za ortopediju i rehabilitaciju „Martin Horvat“ Rovinj), obzirom da prihodi od HZZO nisu dostatni za pokrivanje rashoda za zaposlene.

**Razdjel 009 –Upravni odjel za obrazovanje, sport i tehničku kulturu**

**A 230102 Županijska natjecanja**

U školskoj godini 2022./23. održana su natjecanja i smotre učenika osnovnih i srednjih škola u organizaciji Agencije za odgoj i obrazovanje i Agencije za strukovno obrazovanje. Također su održana natjecanja u području sporta učenika osnovnih i srednjih škola na koji se primjenjuje Propisnik državnog prvenstva školskih sportskih društava Republike Hrvatske, kojega donosi Hrvatski školski sportski savez. U školskoj godini 2022./23. na školskom natjecanju sudjelovalo je 47 osnovnih škola odnosno 3.127 učenika, na županijskom natjecanju sudjelovalo je 46 osnovnih škola odnosno 1.044 učenika te na državnom natjecanju sudjelovalo je 35 osnovnih škola odnosno 429 učenika. Što se tiče natjecanja koje se provode u srednjim školama i učeničkim domovima sudjelovalo je na školskom natjecanju 22 školske ustanove odnosno 2.450 učenika, na županijskom natjecanju sudjelovale su 23 školske ustanove odnosno 709 učenika te na državnom natjecanju sudjelovalo je 21 školska ustanova odnosno 127 učenika. Shodno provedenim natjecanjima održan je Županov prijem za 79 državna prvaka kojim podijeljeni bonovi u vrijednosti od 100,00 EUR-a (ekipno natjecanje-57 učenika) te 150,00 EUR-a (pojedinačno natjecanje- 22 učenika).

**A 230104 POMOĆNICI U NASTAVI**

Iznos od 81.150,91 EURA preraspodjeljuje se na druge pozicije ovog Upravnog odjela iz razloga što je projektima Istarske županije MOZAIK 5 i MOZAIK 6 obuhvaćen najveći broj učenika s teškoćama u razvoju i njihovih pomoćnika u nastavi. Izvan navedenih projekata za šk. godinu 2022./2023. bilo je 6 pomoćnika u nastavi za 6 učenika s teškoćama te za šk. god. 2023./2024. 20 pomoćnika u nastavi za 20 učenika učenika s teškoćama. Za navedene pomoćnike sredstva sa ove pozicije raspoređuju na osnovne i srednje škole u kojima su zaposleni pomoćnici u nastavi (radni odnos na određeno vrijeme do završetka nastavne godine).

**A230107 Produženi boravak**

Istarska županija uključila se u sufinanciranje programa produženog boravka u šk. god. 2023./24., na način da će se program produženog boravka za učenike razredne nastave (od 1. do 4. razreda) sufinancirat u visini od 50%, u dijelu koji se odnosi na trošak plaće i ostalih materijalnih prava radnika u produženom boravku, i to osnovnim školama čiji je osnivač Istarska županija, a kojima trošak plaće i ostalih materijalnih prava radnika financiraju/sufinanciraju one jedinice lokalne samouprave čiji ostvareni prihod po stanovniku za razdoblje od 01.01. do 31.12.2022. godine ne prelazi iznos od 1.320,05 EUR-a (9.945,93 kune). Pravo na sufinanciranje u šk.god. 2023./24. ostvaruju slijedeće osnovne škole/JLS:

- TOŠ Edmondo de Amicis Buje – Grad Buje

- OŠ M. Šorga Oprtalj - Općina Oprtalj

- OŠ Mate Balote Buje - Grad Buje

- OŠ V. Gržalja Buzet - Grad Buzet

- OŠ Juršići - Općina Svetvinčenat

- OŠ Joakima Rakovca - Općina Sv. Lovreč

- OŠ dr. Mate Demarina Medulin – Općina Ližnjan

- OŠ V. Širola Pajo Nedešćina - Općina Nedešćina

- OŠ V. Nazora Potpićan - Općina Pićan

- OŠ I. Batelića Raša - Općina Raša

- OŠ Jože Šurana Višnjan- Općina Kaštelir Labinci i Općina Vižinada

- OŠ Vodnjan - Grad Vodnjan

- OŠ Divšići - Općina Marčana

- OŠ Svetvinčenat - Općina Svetvinčenat

- OŠ J.Filipovića Barban - Općina Barban

- OŠ Marčana - Općina Marčana

- OŠ V. Gortana Žminj - Općina Žminj

- OŠ V. Nazora Krnica - Općina Marčana.

Cilj aktivnosti je pružanje financijske pomoći onim jedinicama lokalne samouprave koje zadovoljavaju gore određeni kriterij, u smislu da ih se u tom dijelu rastereti za 50% iznosa, koji dio financiranja će preuzeti Istarska županija.

**A230211 Školski psiholozi**

Zapošljavanje školskih psihologa u 7 osnovnih škola od školske 2023/2024. godine pokrenuto je objavama natječaja, ali samo u jednoj školi (OŠ Jože Šurana Višnjan) ono je uspješno okončano zapošljavanjem. Ostale škole (OŠ Vitomir Širola Pajo Nedešćina, OŠ Jure Filipovića Barban, OŠ Petra Studenca Kanfanar, OŠ SE Milan Šorga Oprtalj-Portole, OŠ Ivana Gorana Kovačića Čepić i OŠ Divšići) ponavljaju natječaj do konačnog zapošljavanja stručne osobe. Zbog svega navedenog bilo je potrebno prebaciti iznos prema obvezama na poziciju škole koja je zaposlila školskog psihologa.

**A230202 Građanski odgoj i obrazovanje**

Obzirom da proračunska godina 2023. pokriva dvije školske godine, analizom stanja početkom školske godine 2023/2024. utvrđeno je da nije potrebno educirati nove učitelje te da nije potrebno nabavljati nove priručnike i mape za učenike koji pohađaju izvannastavni predmet Građanski odgoj i obrazovanje.

Škole su sa postojećim educiranim učiteljima organizirale potreban broj skupina, a nadležni je odjel nadopunio potrebe za dodatnim priručnicima i mapama zainteresiranim učenicima. Slijedom navedenog planirani iznos ostao je neutrošen.

**Kapitalna ulaganja u osnovne i srednje škole**

Budući da je za dovršetak izgradnje Centra KLIK, izgradnje 3 dizala Društvenog centra Pula te dokumentacije i opreme OŠ Jože Šurana Višnjan potrebno osigurati dodatna sredstva iz nenamjene u ukupnom iznosu od 155.565,33 eura, izvršena je preraspodjela sredstava s aktivnosti Ulaganja u OŠ-nenamjena.

**A 250101 Studentske stipendije**

Povećavaju se potrebna sredstva za isplatu studentskih stipendija za ak. god. 2023./2024. iz razloga: nastavka isplata stipendija studentima na studijima za deficitarna zanimanja u zdravstvu Istarske županije s porezima, prirezima i doprinosima (stipendisti od ak. god. 2019./2020. višegodišnje stipendije, 23 stipendista) te za isplatu stipendija za ak. god. 2023./2024. studentima na temelju Pravilnika o dodjeli stipendija studentima Istarske županije temeljem prijava na Natječaj koji je otvoren od 15. do 29. studenog 2023., po kojem će se isplatiti 40 jednogodišnjih stipendija do kraja proračunske godine.

**A260101 Sportska zajednica Istarske županije**

Euro Projekt – povećanje za 20.000,00 eura

Sportska zajednica Istarske županije je tokom 2023. godine provela kandidaturu Istarske županije za Regiju Sporta za 2025. Europske Unije. Tokom realizacije kandidature, Zajednica je snosila troškove smještaja i organizaciju putovanja komisije, prijavu kandidature te stručno vođenje za izradu dokumenta. Ponosno možemo reći da je kandidatura prošla i imenovani smo Regijom Sporta 2025.

Školovanje trenera – preraspodjela sredstava u iznosu od za 9.456,16 Eura na poziciju Programa vrhunskog sporta.

Prema prvom iskazu interesa i raspodjeli sredstava Fonda za Sport za 2023. godinu Planirana sredstva u iznosu od 85.000,00 eura bila su dovoljna za potrebe obrazovanja trenera. Prema raspisanom Javnom Pozivu za program Fonda za sport u 2023. godini odazvao se manji broj trenera zbog nemogućnosti učilišta da provode svoje programe zbog Novog Zakona o Sportu. Na taj način preko 30 trenera planira se u startu za 2024. godinu.

Zbog svega navedenog sredstva u iznosu od 75.543,84 dovoljna su za ovu stavku u 2023. godini.

Programi vrhunskog sporta – preraspodjela sredstava s pozicije (Školovanje trenera) i povećanje sukladno amandmanu od 14.543,84 eura ukupno definira ovu stavku Javnih potreba na iznos od 24.000,00 eura. Ova stavka namijenjena ja za troškove klubova s područja Istarske županije koji su svojim angažmanom i dodatnim trudom osigurali nastup na europskom ligaškom natjecanju. Ove godine imamo 3 takva klube te su za svakog osigurana sredstva u iznosu od 8.000,00 eura.

Programi strukovnih saveza – Zbog dodatnih troškova planiranih za tu stavku sredstva u iznosu od 456,16 su dostatna za potpunu realizaciju planiranih programa strukovnih saveza.

**A260102 Školski sportski savez IŽ**

Povećavaju se potrebna sredstva radi provođenja planiranih aktivnosti Školske športske zajednice Istarske županije u razdoblju rujan-prosinac 2023. za natjecanja školskih sportskih društava u plivanju, odbojci na pijesku, graničaru, krosu, atletici, šahu, stolnom tenisu, gimnastici, hrvanju, judu i sportskom plesu.

**T921201 MOZAIK 6**

Projektom MOZAIK 6 daje se snažna podrška integraciji djece s teškoćama u razvoju u redovnim osnovnoškolskim i srednjoškolskim ustanovama u Istarskoj županiji osiguravanjem pomoćnika u nastavi koji će im pružati neposrednu potporu tijekom odgojno- obrazovnog procesa tijekom školske godine 2023./24. Ciljana skupina projekta je 100 učenika osnovnih i srednjih škola kojima je osnivač Istarska županija. Razdoblje provedbe projekta započinje 22. kolovoza 2023. i traje do 22. kolovoza 2024. Ukupna vrijednost Projekta iznosi 711.240,00 EUR-a. Vrijednost projekta za Istarsku županiju: 1.229.074,68 EUR. S obzirom da sredstva nisu dostatna za pokrivanje svih troškova IŽ treba osigurati dodatnih 517.834,68 EUR-a, tj. ukupni udio Istarske županije u projektu "MOZAIK 6" je 629.074,68 EUR-a.

**Razdjel 011 - Upravni odjel Župana**

**A100802 Nepredviđeni troškovi po EU projektima**

Na aktivnosti su planirana sredstva za europske projekte čije rashode nije bilo moguće planirati pri izradi proračuna niti prvih izmjena i dopuna te za pokriće mogućih troškova koji bi nastali zbog izricanja korekcijskih mjera na nekom projektu planiranom u proračunu. Također, unutar ove aktivnosti planiran je i višak sredstava poreza na dohodak iz ove godine odnosno sredstva koja se do kraja 2023. iz izvora porez na dohodak ne planiraju utrošiti te je time ujedno usklađen konačan plan prihoda i rashoda Drugih izmjena i dopuna 2023. Navedeni višak sredstava planirano je utrošiti u 2024. godini te je tako planirano u Prijedlogu proračuna za 2024.

**Razdjel 014 - Upravni odjel za gospodarstvo**

**Aktivnost A310208 - Subvencije trgovačkim društvima i zadrugama izvan javnog sektora** povećana je s 70.000,00 eura na 142.000,00 eura zbog velikog broja zaprimljenih zahtjeva putem Javnog natječaja Javnog natječaja „IKT potpore – Istarska županija 2023.“, a kao bi zadovoljili što veći broj poduzetnika te na taj način doprinijeli razvoju gospodarskog sektora. Sredstva su prenamijenjena s pozicija aktivnosti koja bi ostala neutrošena ili su se utrošila u manjem opsegu od planiranog.

**Aktivnost A310803 Razvoj digitalne infrastrukture IŽ** sredstva namijenjena za nabavu informatičke opreme za škole neće biti utrošena u 2023. godini s obzirom da će se sredstva trošiti sukladno analizi stanja opremljenosti škola informatičkoj opremi te je za to potrebno izraditi i detaljan troškovnik koji je u fazi izrade. Nakon izrade potrebne dokumentacije pristupiti će se opremanju škola, a za što su sredstva prebačena u proračun za 2024. godinu.

**Aktivnost A310701 Poticanje razvoja ICT sektora u Istarskoj županiji** Aktivnost nije realizirana zbog manjka operativnih resursa za realizaciju. Sredstva su prenamijenjena za dodjelu potpora poduzetnicima putem Javnog natječaja „IKT potpore – Istarska županija 2023.“ s obzirom da navedeni natječaj obuhvaća i navedenu ciljnu skupini, a ciljevi aktivnosti su isti.

**IV. PRIJELAZNE I ZAKLJUČNE ODREDBE**

Članak 5.

Ove izmjene i dopune Proračuna Istarske Županije za 2023. stupaju na snagu prvog dana nakon dana objave u «Službenim novinama Istarske županije«.

KLASA: 400-08/23-01/13

URBROJ: 2163-01/3-23-03

Pazin, 14. prosinac 2023.

REPUBLIKA HRVATSKA

SKUPŠTINA ISTARSKE ŽUPANIJE

Predsjednica Skupštine

Sandra Ćakić Kuhar

Dostaviti:

1. Ministarstvu financija
2. Državnom uredu za reviziju
3. Županu
4. Upravnom odjelu za proračun i financije
5. Objavi
6. Pismohranu